

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA ŠODOLOVCI**

**Šodolovci, 15. veljače 2021. godine**

**BILJEŠKE**

**UZ FINANCIJSKE IZVJEŠTAJE**

za razdoblje od 01. siječnja do 31. prosinca 2020. godine

**I. UVOD**

1. Naziv obveznika: OPĆINA ŠODOLOVCI

2. Sjedište obveznika: Šodolovci, 31215 Ernestinovo

3. Adresa sjedišta: Ive Andrića 3

4. Šifra općine: 614

5. Broj RKP-a: 36900

6. Matični broj: 02552639

7. OIB: 62765405304

8. Razina: 22 i 23

9. Razdjel: 000

10. Šifra djelatnosti – NKD 2007:8411

11. Razdoblje: 01.01. – 31.12.2020. godine

Popis zakonskih i podzakonskih akata koji se izravno odnose na financijsko izvještavanje:

* Zakon o proračunu
* Zakon o izvršavanju Državnog proračuna Republike Hrvatske za 2020. godinu
* Pravilnik o proračunskom računovodstvu i računskom planu
* Pravilnik o financijskom izvještavanju u proračunskom računovodstvu.

Financiranje javnih rashoda izvršeno je na osnovi slijedećih financijsko planskih dokumenata:

* Proračun Općine Šodolovci za 2020. godinu (Službeni glasnik Općine Šodolovci broj 6/19)
* Odluka o izvršavanju proračuna Općine Šodolovci za 2020. godinu (Službeni glasnik Općine Šodolovci broj 6/19)
* I. Izmjene i dopune proračuna Općine Šodolovci za 2020. godinu (Službeni glasnik Općine Šodolovci broj 4/20)
* II. Izmjene i dopune proračuna Općine Šodolovci za 2020. godinu (Službeni glasnik Općine Šodolovci broj 9/20)

Sukladno Okružnici o predaji i konsolidaciji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2020. godine (KLASA: 400-02/20-01/29; URBROJ: 513-05-03-20-12) od 30. prosinca 2020. godine predaje se izvještaj razine 22 u zadanom roku do 15. veljače 2021. godine, te izvještaj razine 23 u zadanom roku do 28. veljače 2021. godine.

Sastavljen je set financijskih izvještaja:

* Bilanca na Obrascu: BIL
* Izvještaj o prihodima i rashodima, primicima i izdacima na Obrascu: PR-RAS,
* Izvještaj o rashodima prema funkcijskoj klasifikaciji na Obrascu: RAS-funkcijski,
* Izvještaj o promjenama u vrijednosti i obujmu imovine i obveza na Obrascu: P-VRIO,
* Izvještaj o obvezama na Obrascu: OBVEZE.

**II. BILJEŠKE UZ OBRAZAC BIL**

U Bilancu su uneseni podaci iz Glavne knjige. Jednakosti među pojedinim pozicijama Bilance proizlaze iz propisanih knjigovodstvenih evidencija tako da AOP 001 Imovina= AOP 162 Obveze + Vlastiti izvori.

Za ispravak vrijednosti dugotrajne imovine korištene su stope propisane prema važećem Pravilniku o proračunskom računovodstvu i računskom planu.

Nefinancijska imovina obuhvaća:

* 01 Neproizvedenu dugotrajnu imovinu,
* 02 Proizvedenu dugotrajnu imovinu
* 03 Plemenite metale i ostale pohranjene vrijednosti,
* 04 Sitni inventar
* 05 Dugotrajnu nefinancijsku imovinu u pripremi i
* 06 Proizvedenu kratkotrajnu imovinu.

**01 Neproizvedena dugotrajna imovina**

***1. Bilješka uz AOP 003:*** Nije bilo promjene po navedenoj AOP oznaci.

**02 Proizvedena dugotrajna** **imovina**

***1. Bilješka uz AOP 008:*** Vidljivo je povećanje vrijednosti građevinskih objekata, a odnosi se prvenstveno na prometne objekte odnosno izgradnju otresnica i nogostupa u naselju Šodolovci.

***2.*** ***Bilješka uz AOP 014:*** Vidljivo povećanje za 29,5% koje proizlazi iz nabave novih računala i računalne opreme, uredskog namještaja, televizora, službenih mobilnih uređaja i opreme za provedbu projekta WiFi4EU.

***3. Bilješka uz AOP 024:*** Povećanje na ovoj AOP oznaci proizlazi iz nabave dva nova kombi vozilo. Jedno vozilo za potrebe provedbe projekta „Zajedno u zajednici u općini Šodolovci“, a drugo za potrebe obavljanja redovnog poslovanja općine.

**05 Dugotrajna nefinancijska imovina u pripremi**

***1. Bilješka uz AOP 051:*** Vidljivo je značajno smanjenje vrijednosti dugotrajne nefinancijske imovine u pripremi, a proizlazi iz završetka projekta Energetske obnove društvenog doma u naselju Ada koje je dovelo do povećanja vrijednosti građevinskih objekata i isknjiženja rashoda koji su se odnosili na izgradnju vodoopskrbnog sustava na području općine Šodolovci. Isknjiženje je provedeno sukladno Zakonu o hrvatskim vodama budući da je jedini zakonski vlasnik vodoopskrbnog sustava Vodovod-Osijek d.o.o.

Financijska imovina sastoji se od:

* 11 Novca u banci i blagajni
* 12 Depozita, jamčevnih pologa i potraživanja od zaposlenih te za više plaćene poreze i ostalo,
* 13 Potraživanja za dane zajmove,
* 14 Vrijednosnih papira,
* 15 Dionica i udjela u glavnici,
* 16 Potraživanja za prihode poslovanja,
* 17 Potraživanja od prodaje nefinancijske imovine i
* 19 Rashoda budućih razdoblja i nedospjele naplate prihoda (aktivna vremenska razgraničenja).

**12 Depozita, jamčevnih pologa i potraživanja od zaposlenih te za više plaćene poreze i ostalo**

***1. Bilješka uz AOP 073:*** Vidljivo je značajno smanjenje ostalih potraživanja u odnosu na prethodnu godinu, a proizlazi i smanjenja potraživanja za predujmove koje su isplaćeni Vodovodu-Osijek d.o.o. za priključke građevinskih objekata na vodoopskrbni sustav, a koji su u vlasništvu općine. Kako je tijekom godine priključak izvršen gotovo svi priključci tako su smanjena i potraživanja za predujmove.

**13 Potraživanja za dane zajmove**

***1. Bilješka uz AOP 082:*** Smanjenje vrijednosti na ovoj AOP oznaci je posljedica povrata zajma od strane Komunalnog trgovačkog društva d.o.o.

***Bilješka uz Rezultat poslovanja:***

Na kraju izvještajnog razdoblja ostvaren je višak prihoda poslovanja u iznosu od 1.868.095,50 kn, manjak prihoda od nefinancijske imovine u iznosu od 2.127.820,42 kn te višak primitaka od financijske imovine u iznosu od 50.000,00 kn.

Na dan 31. prosinca 2020. godine utvrđen je višak prihoda i primitaka raspoloživ u sljedećem razdoblju u iznosu od 1.822.258,73 kn.

Tijekom 2020. godine Općina se nije zaduživala kod kreditnih institucija i drugih pravnih subjekata, te također ista nema nikakvih zaduženja po osnovi kredita i zajmova iz prethodnih razdoblja.

**III. BILJEŠKE UZ IZVJEŠTAJ RAS FUNKCIJSKI**

Funkcijski se klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i otplatu zajmova ne razvrstavaju funkcijski te se ne uključuju u ovaj izvještaj.

Izvještaj o rashodima prema funkcijskoj klasifikaciji na AOP 137 odgovara iznosu na AOP 404 Ukupni rashodi u Obrascu PR-RAS u iznosu od 7.546.204 kn.

**IV. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

U izvještaju o promjenama u vrijednosti i obujmu imovine i obaveza iskazani su događaji koji utječu na neto vrijednost koji nisu direktna posljedica transakcija iskazanih u prihodima i rashodima.

Tijekom 2020.g. evidentirano je povećanje vrijednosti opreme kroz nabavu spremnika za odvojeno prikupljanje otpada, a čiju nabavu je proveo Fonda za zaštitu okoliša i energetsku učinkovitost. Uz povećanje imovine evidentirano je i smanjenje kombi vozila budući da je staro kombi vozilo prodano kao i ostalih nespomenutih građevinskih objekata koji se odnose na vodove vodovodne mreže, a pripada Vodovodu-Osijek d.o.o.

**V. BILJEŠKE UZ IZVJEŠTAJ O OBVEZAMA**

***Bilješka uz AOP 036:*** stanje obveza na kraju izvještajnog razdoblja u iznosu od 992.431 kn odgovara iznosu na AOP 169 Obveze u Obrascu: Bilanca.

***Bilješka uz AOP 037 i 090***: stanje dospjelih obveza na dan 31. prosinca 2020. godine iznosi 52.704 kn, dok je stanje nedospjelih obveza 939.726 kn.

**VI. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)**

**Izvještaj o prihodima i rashodima, primicima i izdacima (PR-RAS)** daje pregled:

* Prihoda i rashoda poslovanja,
* Prihoda i rashoda od nefinancijske imovine i
* Primitaka i izdataka.

Na dan 31.12.2020.g. **prihodi poslovanja** su ostvareni u iznosu od 6.858.205,63 kn što je za 42,6% više u odnosu na prethodnu godinu.

Značajnija odstupanja u ostvarenju prihoda poslovanja vidljiva su na sljedećim AOP oznakama:

**6 PRIHODI POSLOVANJA**

***1.*** ***Bilješka uz AOP 045:*** Tijekom 2020.g. ostvareni su znatno veći prihodi od pomoći u odnosu na prethodnu godinu, a odnose se na kapitalne pomoći od institucija i tijela EU i to za provedbu projekta WiFi4EU i tekuće pomoći temeljem prijenosa EU sredstava također za provedbu projekta i to projekta „Zaželi bolji život u općini Šodolovci“ i „Zajedno u zajednici u općini Šodolovci“.

***2. Bilješka uz AOP 074:*** Povećanje prihoda od imovine proizlazi iz povećanja naknade za koncesiju budući da je provedena revalorizacija Ugovora PSVZ Agrovladislavci i povećanja naknade za zakup poslovnih prostora.

***3. Bilješka uz AOP 105:*** Značajnije povećanje prihoda od upravnih i administrativnih pristojbi, pristojbi po posebnim propisima i naknada proizlazi iz ostvarenja puno većih prihoda od šumskog doprinosa tijekom 2020.g. u odnosu na prethodnu godinu.

***4. Bilješka uz AOP 123:*** Povećanje prihoda na ovoj AOP oznaci je rezultat povećanja prihoda od tekućih donacija, a iste su primljene od Srpskog narodnog vijeća za redovan rad Vijeća srpske nacionalne manjine općine Šodolovci koje nema svoj poslovni račun nego obavlja poslovanje preko poslovnog računa Općine Šodolovci.

***5. Bilješka uz AOP 136:*** Povećanje ostalih prihoda je rezultat prijenosa novčanih sredstava Vijeća srpske nacionalne manjine na poslovni račun Općine.

**3 RASHODI POSLOVANJA**

**Rashodi poslovanja** su na dan 31.12.2020.g. ostvareni u iznosu od 4.990.110,13 kn odnosno za 51,5% više u odnosu na prethodnu godinu.

Značajnija odstupanja u izvršenju rashoda poslovanja vidljiva su na sljedećim AOP oznaka:

***1. Bilješka uz AOP 149:*** Rashodi za zaposlene su se tijekom 2020.g. značajno povećali budući da je počela provedba projekta „Zaželi bolji život u općini Šodolovci“ kada je i zaposleno dvadeset žena za rad na projektu, ali i kada je započela provedba projekta „Zajedno u zajednici u općini Šodolovci“ gdje su zaposlene još četiri osobe.

***2. Bilješka uz AOP 160:*** Materijalni rashodi su tijekom 2020.g. povećani za 40,5 % u odnosu na prethodnu godinu. Povećanje je vidljivo kroz povećanje naknada troškova zaposlenima, povećanje rashoda za materijal što se najvećim dijelom odnosi na nabavu higijenskih potrepština u sklopu projekta „Zaželi bolji život u općini Šodolovci“ i povećanje rashoda za usluge. Usluge tekućeg i investicijskog održavanja su značajno povećanje budući da je tijekom 2020.g. provedeno unutarnje uređenje društvenog doma u Palači, uređenje električnih instalacija u domu u Silašu, Petrovoj Slatini i Palači kao i uređenje prostorija doma u Adi. Uz navedene usluge vidljivo je povećanje i komunalnih usluga, a najvećim dijelom zbog saniranja otpadom onečišćenih površina.

***3. Bilješka uz AOP 212:*** Rashodi za subvencije trgovačkim društvima se odnose na subvenciju trgovačkom društvu Difuzija d.o.o.

***4. Bilješka uz AOP 246:*** Povećanje rashoda za naknade građanima i kućanstvima u novcu je rezultat podijele novčanih dodataka umirovljenicima povodom Božića i Nove godine.

***5. Bilješka uz AOP 257:*** Povećanje ostalih rashoda se najvećim dijelom odnosi na isplatu naknade štete pravnim i fizičkim osobama zbog prirodne nepogode od tuče koja se dogodila u 2019.g.

**7 PRIHODI OD PRODAJE NEFINACIJSKE IMOVINE** su u 2020.g. ostvareni u iznosu od 428.273,40 kn, a odnose se na prihode od prodaje državnog poljoprivrednog zemljišta i prodaje kombi vozila u vlasništvu Općine.

**4 RASHODI ZA NABAVU NEFINANCIJSKE IMOVINE**

 Rashodi za nabavu nefinancijske imovine su u 2020.g. ostvareni u iznosu od 2.556.093,82 kn, a značajnija odstupanja su vidljiva na sljedećim AOP oznakama:

***1. Bilješka uz AOP 354:*** Povećanje rashoda za nabavu proizvedene dugotrajne imovine proizlazi iz povećanja rashoda za izgradnju prometnih objekata (otresnice i nogostup u naselju Šodolovci), nabave uredskog namještaja i opreme (računala i računalne opreme, uredskog namještaja u prostorijama JUO i prostorijama za obavljanje radionica u sklopu projekta „Zajedno u zajednici u općini Šodolovci“), nabave komunikacijske opreme (provedba projekta WiFi4EU), nabave sportske opreme (nabava dječjih igrala u naseljima Šodolovci, Palača i Petrova Slatina kao i sportskih sprava za rekreaciju i igru), novih kombi vozila te za izradu III. Izmjena i dopuna prostornog plana Općine Šodolovci.

***2. Bilješka uz AOP 393:*** Rashodi za dodatna ulaganja su tijekom 2020.g. izvršeni za 17,4% više u odnosu na prethodnu godinu. Povećanje rashoda na ovoj AOP oznaci se najvećim dijelom odnosi na završetak rekonstrukcije javne rasvjete u naselju Palača kao i Energetske obnove društvenog doma u naselju Ada.

**8 PRIMICI OD FINANCIJSKE IMOVINE I ZADUŽIVANJA**

***1. Bilješka uz AOP 410:*** Na ovoj AOP oznaci vidljivo je ostvarenje primitaka od financijske imovine i zaduživanja, a odnosi se na povrat zajma isplaćenog Komunalnom trgovačkom društvu Šodolovci d.o.o.

 Zamjenik općinskog načelnika koji

obnaša dužnost općinskog načelnika:

 Dragan Zorić, v.r.